
Nr. ________________
din ______________ 2026
		
Secretară interimară a                                                                        De acord şi dispun elaborarea  Consiliului raional                                                                                          proiectului de decizie 
Angela MIHALIUC                                                                                                     PREŞEDINTE
_____________                                                                                                         Cristian CAINARIAN              
                                            ________________
NOTĂ DE FUNDAMENTARE
Cu privire la instituirea Comisiei speciale pentru examinarea cererilor și selectarea beneficiarilor de locuințe sociale construite în cadrul Proiectului de construcție a locuințelor pentru păturile social/economic vulnerabile II
	1. Denumirea sau numele autorului şi, după caz, a/al participanţilor la elaborarea proiectului actului normativ

	Proiectul de Decizie este elaborat de Secretara interimară a Consiliului raional (A. Mihaliuc) la inițiativa Președintelui raionului dl Cristian Cainarian.

	2. Condiţiile ce au impus elaborarea proiectului actului normativ

	Elaborarea proiectului de decizie este determinată de necesitatea asigurării conformității cadrului administrativ instituit la nivelul Consiliului raional Sîngerei cu regimul juridic aplicabil locuințelor sociale construite în cadrul Proiectului de construcție a locuințelor pentru păturile social/economic vulnerabile II (în continuare – Proiectul II).
Blocul locativ situat pe str. Independenței nr. 75 A, or. Sîngerei, a fost construit în cadrul Proiectului II, realizat în baza Acordului-cadru de împrumut dintre Republica Moldova și Banca de Dezvoltare a Consiliului Europei, ratificat prin Legea nr. 182/2012. Participarea Consiliului raional Sîngerei la Proiectul II a fost aprobată prin Decizia Consiliului raional Sîngerei nr. 2/3 din 22.05.2014 „Cu privire la acceptarea participării la Proiectul de construcţie a locuinţelor pentru păturile socialmente vulnerabile, faza II”.
La nivel național, cadrul general privind locuințele sociale a fost reglementat prin Regulamentul cu privire la evidența, modul de atribuire și folosire a locuințelor sociale, aprobat prin Hotărârea Guvernului nr. 447 din 19.06.2017. În acest context, prin Decizia Consiliului raional Sîngerei nr. 5/17 din 29.06.2023, a fost aprobat un regulament privind activitatea Comisiei pentru domeniul locuințelor, elaborat în raport cu cadrul general aplicabil locuințelor sociale, inclusiv cu prevederile Regulamentului aprobat prin Hotărârea Guvernului nr. 447/2017.
Ulterior, prin art. 59 alin. (3²) din Legea nr. 75/2015 cu privire la locuințe, a fost stabilit în mod expres că locuințele sociale construite în baza Acordului-cadru de împrumut dintre Republica Moldova și Banca de Dezvoltare a Consiliului Europei, întru realizarea Proiectului II, se repartizează conform regulamentului special privind modul și condițiile de desfășurare a acestui proiect.
Regulamentul special a fost aprobat prin Ordinul nr. 75 din 14.05.2014 al Ministerului Dezvoltării Regionale și Construcțiilor și a fost modificat ulterior, inclusiv prin Ordinul ministrului infrastructurii și dezvoltării regionale nr. 73 din 18.04.2024.
Având în vedere reglementarea expresă a regimului special aplicabil locuințelor construite în cadrul Proiectului II, precum și existența unui regulament special în acest domeniu, se impune actualizarea cadrului administrativ existent în vederea corelării acestuia cu normele speciale aplicabile Proiectului II.
Totodată, se propune abrogarea prevederilor Deciziei Consiliului raional Sîngerei nr. 5/17 din 29.06.2023, cu modificările ulterioare, care reglementează activitatea Comisiei consultative pentru domeniul locuințelor, în vederea instituirii unui mecanism administrativ corespunzător regimului special aplicabil locuințelor construite în cadrul Proiectului II. Abrogarea acestor prevederi nu urmărește anularea actelor administrative individuale emise anterior sau a raporturilor locative existente.
Proiectul de decizie urmărește instituirea unei Comisii speciale și stabilirea cadrului juridic și procedural aplicabil activității acesteia, astfel încât examinarea situațiilor și a cererilor să se realizeze în mod transparent, uniform și în conformitate cu legislația în vigoare.

	3. Obiectivele urmărite și soluțiile propuse

	  Prin proiectul de decizie se urmărește aducerea cadrului normativ existent  în concordanță cu prevederile art. 59 alin. (3²) din Legea nr. 75/2015, instituirea unei Comisii speciale pentru selectarea beneficiarilor și examinarea situației beneficiarilor de locuințe sociale din cadrul Proiectului de construcție a locuințelor pentru păturile social/economic vulnerabile II și aplicarea unui cadru unic și clar pentru examinarea cererilor solicitanților; 
  Soluția propusă este instituirea Comisiei speciale, care își va desfășura activitatea în conformitate cu Regulamentul cu privire la modul și condițiile de desfășurare a Proiectului de construcție a locuințelor pentru păturile social/economic vulnerabile II, aprobat prin Ordinul nr. 75 din 14.05.2014, cu modificările ulterioare, și cu legislația în vigoare, precum și abrogarea prevederilor care reglementează activitatea Comisiei consultative pentru domeniul locuințelor, fără a afecta, prin aceasta, valabilitatea și efectele actelor administrative individuale emise anterior și ale contractelor de locațiune încheiate cu beneficiarii. 

	4. Analiza impactului de reglementare

	     Proiectul de decizie nu înregistrează careva impacturi, costuri și respectiv nu necesită alocarea mijloacelor financiare suplimentare din bugetul raional. 

	5. Compatibilitatea proiectului actului normative cu legislația UE - „Nu este aplicabil”.

	6. Avizarea și consultarea publică a proiectului actului normative - „Nu este aplicabil”.

	7. Concluziile expertizelor - „Nu este aplicabil”.

	8. Modul de încorporare a actului în cadrul normativ existent 

	Adoptarea proiectului va determina actualizarea cadrului administrativ existent privind organizarea și activitatea Comisiei pentru domeniul locuințelor, în vederea aplicării regimului special aferent Proiectului de construcție a locuințelor pentru păturile social/economic vulnerabile II. 

	9. Măsurile necesare pentru implementarea prevederilor proiectului actului normativ - „Nu este aplicabil”.



	ÎNTOCMIT
Secretara interimară a CR
Angela Mihaliuc
________________________________
	COORDONAT
Vicepreședinta raionului
Vera SERBUȘCA
_________________________

PROIECT DE DECIZIE Nr. _____
din “______”____________ 2026
or. Sîngerei

Cu privire la instituirea Comisiei speciale pentru examinarea cererilor și selectarea beneficiarilor de locuințe sociale construite în cadrul Proiectului de construcție a locuințelor pentru păturile social/economic vulnerabile II

	Având în vedere: Nota de fundamentare Cu privire la instituirea Comisiei speciale pentru examinarea cererilor și selectarea beneficiarilor de locuințe sociale construite în cadrul Proiectului de construcție a locuințelor pentru păturile social/economic vulnerabile II;
	În temeiul art. 43 alin. (1) lit. h) și alin. (2) al Legii privind administraţia publică locală nr. 436/2006, art. 59 alin. (3²) din Legea nr. 75/2015 cu privire la locuinţe, Legii nr. 100/2017 cu privire la actele normative, Ordinului nr. 75/2014 al Ministerului Dezvoltării Regionale și Construcțiilor cu privire la aprobarea Regulamentului cu privire la modul și condițiile de desfășurare a Proiectului de construcție a locuințelor pentru păturile social/economic vulnerabile II, cu modificările ulterioare,
Consiliul raional,  
D E C I D E:
1. Se instituie Comisia specială pentru examinarea cererilor și selectarea beneficiarilor de locuințe sociale construite în cadrul Proiectului de construcție a locuințelor pentru păturile social/economic vulnerabile II, în componența nominală prevăzută în Anexa nr. 1 la prezenta decizie.
2. Se stabilește că Comisia specială își va desfășura activitatea și exercita atribuțiile în conformitate cu Regulamentul cu privire la modul și condițiile de desfășurare a Proiectului de construcție a locuințelor pentru păturile social/economic vulnerabile II, aprobat prin Ordinul nr. 75/2014 al Ministerului Dezvoltării Regionale și Construcțiilor, cu modificările ulterioare. 
2.1. Lucrările de secretariat ale Comisiei vor fi asigurate de Secția Administrație Publică din cadrul Aparatului Președintelui raionului.
3. Se abrogă:
3.1. Pct. 2 și pct. 3, cu modificările ulterioare din Decizia nr. 5/17 din 29.06.2023 „Cu privire la aprobarea Regulamentului de funcționare a Comisiei consultative pentru domeniul locuințelor a Consiliului Raional Sîngerei și modul de atribuire a locuințelor sociale în raionul Sîngerei”;
3.2. Pct.1 din Decizia nr. 7/8 din 26.09.2024 „ Privind operarea modificărilor și completărilor la Anexa nr. 1 aprobată prin Decizia nr. 1/20 din 19.03.2015 “Cu privire la confirmarea listei beneficiarilor de locuințe sociale” (Blocul din str. Independenței, 75 A or. Sîngerei)”. 
4. Se stabilește că abrogarea prevederilor menționate la pct. 3 nu afectează, prin ele însăși, valabilitatea și efectele actelor administrative individuale emise anterior privind evidența și repartizarea locuințelor sociale, precum și drepturile și obligațiile născute în temeiul contractelor de locațiune încheiate cu beneficiarii, acestea urmând să producă efecte în condițiile legislației în vigoare și ale actelor juridice respective.
5. [bookmark: _GoBack]Se împuternicește Președintele raionului Sîngerei (dl Cristian CAINARIAN) să asigure condițiile organizatorice necesare pentru punerea în aplicare a prezentei decizii și desfășurarea activității Comisiei speciale, în limitele competențelor prevăzute de legislație.
6. Controlul asupra realizării prezentei decizii se pune în sarcina Președintelui Comisiei consultative pentru Învăţămînt, cultură, sport, tineret, ocrotirea sănătăţii, problemele sociale, turism şi culte (dna A. Tabarcea) și Președintelui Comisiei consultative pentru Construcţii, arhitectură, gospodărie comunală, energie şi protecţia mediului (dl V. Luca).
7.  Prezenta decizie poate fi contestată la Judecătoria Bălți (sediul Central, str. Hotinului, nr. 43) în termen de 30 zile de la data comunicării, potrivit prevederilor Codului Administrativ al Republicii Moldova nr. 116/2018.

PREȘEDINTE
Cristian CAINARIAN
______________________


	CONTRASEMNEAZĂ/ÎNTOCMIT
Secretară interimară a Consiliului raional
Angela MIHALIUC______________                                                                     
	COORDONAT
Șefă, Secția Juridică și Resurse Umane
Oxana TABARCEA_______________

	        
	

COORDONAT
Vicepreședinta raionului
Vera SERBUȘCA______________

